Alpe Maritime

Łee Alpi maritime (en fransexe Alpes-Maritimes, in ocitan provensałe Aups Maritims, in nizardo Alps Maritims) łe xe on departemento fransexe de ła rejon Provensa-Alpi-Costa Azura (Provence-Alpes-Côte d'Azur) creà inte el 1860 a seguito de ła rianesion ała Fransa de ła Contea de Niza e de łe sità de Menton e de Rocabruna (prima del Prinsipato de Monaco) ai cuałi a se ga xontà el distreto de Grasse stacà dal departemento del Varo (Département du Var). El departemento de łe Alpi Maritime el confina co i departementi fransexi del Var a sud-ovest e de łe Alpi de ł'Alta Provensa a nord-ovest, co ł'Itałia (province de Cuneo in Piemonte e de Inperia in Łiguria) a est, el Prinsipato de Monaco e el Mar Mediteraneo a sud.

El departemento el comprende 52 cantoni e 163 comuni. Łe prinsipałi sità, oltre al caołogo Niza, łe xe Antibes, Cannes, Grasse e Menton.

Categoria:Departementi de ła rejon de ła Provensa-Alpe-Costa Axura